stanford-oval/wikipedia huggingface dataset:
โจน ฟอนเทน

| โจน ฟอนเทน |
| --- | --- |
ฟอนเทนในปี 1943
เกิด: โจน เดอ โบวัวร์ เดอ แฮวีลันด์ 22 ตุลาคม ค.ศ. 1917(1917-10-22) โตเกียว ประเทศญี่ปุ่น
เสียชีวิต: 15 ธันวาคม ค.ศ. 2013(2013-12-15) (96 ปี) การ์เมลไฮแลนด์ แคลิฟอร์เนีย สหรัฐ
ชื่ออื่น: โจน เบอร์ฟิลด์ โจน เซนต์จอห์น
พลเมือง: สหราชอาณาจักร สหรัฐ
การศึกษา: โรงเรียนโตเกียวเพื่อเด็กต่างชาติ โรงเรียนมัธยมลอสแกทัส
อาชีพ: นักแสดง
ปีปฏิบัติงาน: 1935–1994
คู่สมรส: ไบรอัน อะเฮิร์น  (สมรส 1939; หย่า 1945) วิลเลียม โดซิเออร์  (สมรส 1946; หย่า 1951) คอลลีเออร์ ยัง  (สมรส 1952; หย่า 1961) อัลเฟรด ไรต์ จูเนียร์  (สมรส 1964; หย่า 1969)
บุตร: 2
บิดามารดา:   วอลเตอร์ เดอ แฮวีลันด์  ลิเลียน ฟอนเทน 
ญาติ: โอลิเวีย เดอ แฮวีลันด์ (พี่สาว) เฮเรเวิร์ด เดอ แฮวีลันด์ (ญาติ) เจฟฟรีย์ เดอ แฮวีลันด์ (ญาติ)
รางวัล: รางวัลออสการ์ สาขานักแสดงนำหญิงยอดเยี่ยม (1941)
โจน เดอ โบวัวร์ เดอ แฮวีลันด์ (อังกฤษ: Joan de Beauvoir de Havilland; 22 ตุลาคม ค.ศ. 1917 – 15 ธันวาคม ค.ศ. 2013) หรือชื่อในวงการคือ โจน ฟอนเทน (อังกฤษ: Joan Fontaine) เป็นนักแสดงชาวอเมริกันที่เกิดในประเทศญี่ปุ่น เป็นที่รู้จักอย่างดีจากบทบาทการแสดงในช่วงภาพยนตร์ฮอลลีวูดยุคคลาสสิก ฟอนเทนมีผลงานภาพยนตร์กว่า 45 เรื่อง ตลอดห้าทศวรรษในอาชีพการแสดง เธอเป็นน้องสาวของนักแสดงหญิง โอลิเวีย เดอ แฮวีลันด์
ฟอนเทนเกิดในโตเกียวโดยอาศัยอยู่กับพ่อแม่ซึ่งเป็นชาวบริติช ต่อมาย้ายไปอยู่ในรัฐแคลิฟอร์เนียก่อนที่เธอจะอายุครบสองขวบ เธอย้ายไปที่นั้นพร้อมกับแม่ของเธอ ลิเลียน ฟอนเทน และพี่สาว โอลิเวีย เดอ แฮวีลันด์ หลังจากพ่อแม่ของเธอหย่าร้างกัน ฟอนเทนเป็นโรคโลหิตจางตั้งแต่ยังเด็ก ทำให้ร่างกายของเธอแย่ลงเพราะสุขภาพไม่แข็งแรง แต่อาการก็ดีขึ้นเมื่อเธอเริ่มเข้าสู่ในช่วงวัยรุ่น หลังจากอาศัยอยู่ในญี่ปุ่นและเข้าเรียนที่นั้นเป็นระยะเวลาสั้น ๆ เธอเริ่มแสดงใน ค.ศ. 1935 ในภาพยนตร์เรื่อง โนมอร์เลดีส์ โดยใช้ชื่อ "โจน เบอร์ฟิลด์" เป็นเครดิตเพียงเรื่องเดียว ต่อมาเซ็นสัญญากับอาร์เคโอพิกเจอส์ และมีบทบาทสำคัญครั้งแรกในภาพยนตร์เรื่อง เดอะแมนฮูฟาวฮิมเซลฟ์ (1937)
ความก้าวหน้าทางอาชีพของเธอเริ่มดีขึ้น หลังจากได้รับบทนำในภาพยนตร์เรื่อง รีเบกกา (1940) ของผู้กำกับอัลเฟรด ฮิตช์ค็อก ซึ่งทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมเป็นครั้งแรก จากการถูกเสนอชื่อเข้าชิง 3 ครั้ง ปีถัดมา เธอได้รับรางวัลออสการ์จากการแสดงในภาพยนตร์เรื่อง ซัสพิชชัน (1941) และได้เข้าชิงออสการ์อีกครั้งเป็นครั้งที่สามจากภาพยนตร์เรื่อง เดอะคอนสแทนนิมฟ์ (1943) ส่วนใหญ่เธอปรากฏตัวในภาพยนตร์ดราม่าตลอดในช่วงคริสต์ทศวรรษ 1940 รวมไปถึงภาพยนตร์ เลตเตอร์ฟอร์มแอนอันโนว์วูแมน (1948) ในทศวรรษต่อมา เธอหันไปแสดงละครเวทีและโทรทัศน์ และปรากฏตัวในภาพยนตร์น้อยลงในช่วงคริสต์ทศวรรษ 1960 ภาพยนตร์เรื่องสุดท้ายของเธอที่ถ่ายทำจนเสร็จคือเรื่อง เดอะวิชเชส (1966)
ชีวิตส่วนใหญ่ในช่วงกลางและปั้นปลายของเธอ ฟอนเทนมีส่วนร่วมในรายการวิทยุ, โทรทัศน์ และละครเวที เธอเขียนอัตชีวประวัติเรื่อง โนเบดออฟโรสเซส ใน ค.ศ. 1978 เธอยังคงรับงานแสดงต่อไป จนถึง ค.ศ. 1994 ฟอนเทนเป็นนักแสดงเพียงคนเดียวที่ได้รับรางวัลออสการ์จากการแสดงในภาพยนตร์ของฮิตช์ค็อก นอกจากนี้ เธอและพี่สาวยังคงเป็นพี่น้องเพียงคู่เดียวที่ชนะรางวัลออสการ์ในสาขานักแสดงนำ
แหล่งข้อมูลอื่น

โจน ฟอนเทน ที่อินเทอร์เน็ตมูวีเดตาเบส
โจน ฟอนเทน ที่ทีซีเอ็มมูวีเดตาเบส
โจน ฟอนเทน ที่อินเทอร์เน็ตบรอดเวย์ดาตาเบส
โจน ฟอนเทน ที่ทีวีไกด์
ภาพของโจน ฟอนเทน
| ด ค กรางวัลออสการ์ สาขานักแสดงนำหญิงยอดเยี่ยม |
| --- | --- |
1928–1940:  เจเน็ต เกย์เนอร์ (1928)  แมรี พิกฟอร์ด (1929)  นอร์มา เชียเรอร์ (1930)  มารี เดรสส์เลอร์ (1931)  เฮเลน เฮส์ (1932)  แคทารีน เฮปเบิร์น (1933)  โกลแด็ต กอลแบร์ (1934)  เบตตี เดวิส (1935)  ลูอีเซอ ไรเนอร์ (1936)  ลูอีเซอ ไรเนอร์ (1937)  เบตตี เดวิส (1938)  วิเวียน ลีห์ (1939)  จิงเจอร์ รอเจอส์ (1940) 
1941–1960:  โจน ฟอนเทน (1941)  เกรียร์ การ์สัน (1942)  เจนนิเฟอร์ โจนส์ (1943)  อิงกริด เบิร์กแมน (1944)  โจน ครอว์ฟอร์ด (1945)  โอลิเวีย เดอ แฮวีลันด์ (1946)  โลเรตตา ยัง (1947)  เจน ไวแมน (1948)  โอลิเวีย เดอ แฮวีลันด์ (1949)  จูดี ฮอลิเดย์ (1950)  วิเวียน ลีห์ (1951)  เชอร์ลีย์ บูท (1952)  ออดรีย์ เฮปเบิร์น (1953)  เกรซ เคลลี (1954)  แอนนา มาญานี (1955)  อิงกริด เบิร์กแมน (1956)  โจแอนน์ วูดเวิร์ด (1957)  ซูเซิน เฮย์เวิร์ด (1958)  ซีมอน ซีญอแร (1959)  เอลิซาเบธ เทย์เลอร์ (1960) 
1961–1980:  โซเฟีย ลอเรน (1961)  แอนน์ แบนครอฟต์ (1962)  แพตทริเซีย นีล (1963)  จูลี แอนดรูส์ (1964)  จูลี คริสตี (1965)  เอลิซาเบธ เทย์เลอร์ (1966)  แคทารีน เฮปเบิร์น (1967)  แคทารีน เฮปเบิร์น/บาร์บรา สไตรแซนด์ (1968)  แมกกี สมิธ (1969)  เกลนดา แจ็กสัน (1970)  เจน ฟอนดา (1971)  ไลซา มินเนลลิ (1972)  เกลนดา แจ็กสัน (1973)  เอลเลน เบอร์สติน (1974)  หลุยส์ เฟลตเชอร์ (1975)  เฟย์ ดันนาเวย์ (1976)  ไดแอน คีตัน (1977)  เจน ฟอนดา (1978)  แซลลี ฟิลด์ (1979)  ซิสซี สเปเซก (1980) 
1981–2000:  แคทารีน เฮปเบิร์น (1981)  เมริล สตรีป (1982)  เชอร์ลีย์ แม็กเลน (1983)  แซลลี ฟิลด์ (1984)  เจอรัลดีน เพจ (1985)  มาร์ลี แมตลิน (1986)  แชร์ (1987)  โจดี ฟอสเตอร์ (1988)  เจสซิกา แทนดี้ (1989)  เคที เบตส์ (1990)  โจดี ฟอสเตอร์ (1991)  เอ็มมา ทอมสัน (1992)  ฮอลลี ฮันเตอร์ (1993)  เจสซิกา แลงจ์ (1994)  ซูเซิน ซาแรนดอน (1995)  ฟรานเซส แม็คดอร์มานด์ (1996)  เฮเลน ฮันต์ (1997)  กวินเน็ธ พัลโทรว์ (1998)  ฮิลารี สแวงก์ (1999)  จูเลีย โรเบิตส์ (2000) 
2001–ปัจจุบัน:  แฮลลี เบร์รี (2001)  นิโคล คิดแมน (2002)  ชาร์ลิส โตรน (2003)  ฮิลารี สแวงก์ (2004)  รีส วิเธอร์สปูน (2005)  เฮเลน เมียร์เรน (2006)  มารียง กอตียาร์ (2007)  เคต วินสเล็ต (2008)  ซานดรา บุลล็อก (2009)  นาตาลี พอร์ตแมน (2010)  เมริล สตรีป (2011)  เจนนิเฟอร์ ลอว์เรนซ์ (2012)  เคต แบลนเชตต์ (2013)  จูลีแอนน์ มัวร์ (2014)  บรี ลาร์สัน (2015)  เอมมา สโตน (2016)  ฟรานเซส แม็คดอร์มานด์ (2017)  โอลิเวีย โคลแมน (2018)  เรเน เซลเวเกอร์ (2019)  ฟรานเซส แม็คดอร์มานด์ (2020)  เจสซิกา แชสเตน (2021)  มิเชล โหย่ว (2022)  เอมมา สโตน (2023)
แจ็คผู้สยบยักษ์

| แจ็คผู้สยบยักษ์ |
| --- | --- |
โปสเตอร์เปิดตัวในอเมริกาเหนือ
กำกับ: ไบรอัน ซิงเกอร์
บทภาพยนตร์: ดาร์เรน เลมเก คริสโตเฟอร์ แม็คควอรี่ แดน สตัดนีย์
เนื้อเรื่อง: ดาร์เรน เลมเก เดวิด ด็อบกิน
อำนวยการสร้าง: นีล เอช มอริตซ์ เดวิด ด็อบกิน ไบรอัน ซิงเกอร์ แพทริค แม็คคอร์มิค โอรี มาร์เมอร์
นักแสดงนำ: นิโคลัส เฮาลต์ เอลินอร์ ทอมลินสัน สแตนลีย์ ทุชชี เอียน แม็คเชน บิล ไนอี อีวาน แมคเกรเกอร์
กำกับภาพ: นิวตัน โธมัส ซีเกล
ตัดต่อ: จอห์น ออตต์แมน บ็อบ ดัคเซย์
ดนตรีประกอบ: จอห์น ออตต์แมน
บริษัทผู้สร้าง: นิวไลน์ซินีมา เลเจนดารีพิกเจอร์ส ออริจินอลฟิล์ม บิ๊กคิดพิกเจอร์ส แบดแฮทแฮร์รี่ 
ผู้จัดจำหน่าย: วอร์เนอร์บราเธอร์สพิกเจอร์ส
วันฉาย: 1 มีนาคม ค.ศ. 2013
ประเทศ: สหรัฐอเมริกา
ภาษา: อังกฤษ
แจ็คผู้สยบยักษ์ (อังกฤษ: Jack the Giant Slayer) เป็นภาพยนตร์ผจญภัย/แฟนตาซีที่เตรียมจัดฉาย ซึ่งอิงจากเทพนิยายเรื่อง "แจ็คผู้ฆ่ายักษ์" และ "แจ็คกับต้นถั่ว" กำกับภาพยนตร์โดยไบรอัน ซิงเกอร์ และนำแสดงโดยนิโคลัส เฮาลต์, เอลินอร์ ทอมลินสัน, สแตนลีย์ ทุชชี, เอียน แม็คเชน, บิล ไนอี และอีวาน แมคเกรเกอร์ เขียนบทภาพยนตร์โดยดาร์เรน เลมเก, คริสโตเฟอร์ แม็คควอรี่ และแดน สตัดนีย์ ภาพยนตร์ได้ถ่ายทอดเรื่องราวของแจ็ค ซึ่งเป็นคนรับจ้างทำไร่นาที่ต้องช่วยเจ้าหญิงให้รอดพ้นจากเหล่ายักษ์ หลังจากที่ได้ก้าวไปสู่โลกของพวกมันอย่างไม่ได้ตั้งใจ
การพัฒนาภาพยนตร์ แจ็คผู้สยบยักษ์ เริ่มขึ้นในเดือนมกราคม ค.ศ. 2009 ได้มีการว่าจ้างดี. เจ. คารูโซ สำหรับการกำกับภาพยนตร์ โดยในเดือนสิงหาคม คารูโซก็ถูกแทนที่โดยซิงเกอร์ ผู้ซึ่งจ้างให้แม็คควอรี่เขียนสคริปต์ขึ้นใหม่ในเดือนเมษายน ค.ศ. 2010 การคัดบทตัวละครหลักอยู่ในช่วงเดือนกุมภาพันธ์และมีนาคม ค.ศ. 2011 และการถ่ายทำหลักเริ่มขึ้นในเดือนเมษายน ค.ศ. 2011 ในประเทศอังกฤษโดยใช้สถานที่อย่างซัมเมอร์เซต, กลอสเตอร์เชอร์ และนอร์ฟอล์ก การเปิดตัวของภาพยนตร์ชุดนี้ได้ย้ายกลับมาอยู่หลังการสร้างเพื่อให้มีเวลามากขึ้นสำหรับเทคนิคพิเศษและการตลาด
แจ็คผู้สยบยักษ์ มีกำหนดเปิดตัว ณ วันที่ 1 มีนาคม ค.ศ. 2013 ในรูปแบบ 2 มิติ และ 3 มิติ
เนื้อเรื่องย่อ

เมื่อแจ็คซึ่งเป็นคนรับจ้างทำไร่นา ได้เดินทางเข้าสู่โลกของเหล่ายักษ์โดยบังเอิญ แล้วสงครามแห่งตำนานก็ได้เริ่มขึ้น แจ็คถูกบังคับให้ต่อสู้ไม่เพียงเพื่อช่วยเหลือชีวิตของตนเอง หากแต่รวมถึงผู้คนที่อยู่ในราชอาณาจักรกับเจ้าหญิง
นักแสดงนำ

นิโคลัส เฮาลต์ รับบทเป็น แจ็ค เกษตรกรหนุ่มผู้ซึ่งออกเดินทางเพื่อไปช่วยเจ้าหญิง ฮอลท์เป็นนักแสดงที่ได้รับเลือกจากรายชื่อเพียงไม่กี่คนซึ่งได้แก่แอรอน จอห์นสัน และอนูริน บาร์นาร์ด
เอลินอร์ ทอมลินสัน รับบทเป็น อิสซาเบล เจ้าหญิงผู้ซึ่งถูกลักพาตัวโดยพวกบรรดายักษ์ ส่วนอเดเลด เคน, ลิลี คอลลินส์ และจูโน เทมเปิล ยังเคยได้รับการทดสอบหน้ากล้องสำหรับบทดังกล่าว
สแตนลีย์ ทุชชี รับบทเป็น ลอร์ดโรเดอริค ที่ปรึกษาแห่งกษัตริย์ผู้ทำการช่วงชิงอำนาจ
เอียน แม็คเชน รับบทเป็น กษัตริย์บราห์มเวล ราชบิดาแห่งเจ้าหญิง ผู้ซึ่งไม่ยินดีต่อการคบหาของเจ้าหญิงกับราชธิดากับเด็กชาวนา
บิล ไนอี และจอห์น แคสเซอร์ รับบทเป็น ฟอลลอน ผู้นำสองหัวแห่งเหล่ายักษ์ ซึ่งไนอีเล่นเป็นหัวใหญ่ ส่วนแคสเซอร์เล่นเป็นหัวเล็ก
อีวาน แมคเกรเกอร์ รับบทเป็น เอลมอนท์ หัวหน้าแห่งราชองครักษ์ ผู้ช่วยทำการต่อสู้กับเหล่ายักษ์
เอ็ดดี มาร์ซาน
การสร้าง > การพัฒนา

ในเดือนมกราคม ค.ศ. 2009 นิวไลน์ซินีมาได้จ้างให้ดี. เจ. คารูโซ ทำการกำกับภาพยนตร์ แจ็คผู้สยบยักษ์ ซึ่งมีการเล่าตำนาน "แจ็คกับต้นถั่ว" ในแบบฉบับผู้ใหญ่ และเขียนสคริปต์โดยดาร์เรน เลมเก และเขียนใหม่ในภายหลังโดยมาร์ค บอมบ์แบ็ค ในเดือนสิงหาคม ค.ศ. 2009 ได้มีการรายงานว่าไบรอัน ซิงเกอร์ อาจได้รับการแทนที่โดยคารูโซอย่างเป็นทางการในเดือนกันยายน ค.ศ. 2009
การสร้าง > การถ่ายทำ

การถ่ายทำหลักเริ่มขึ้นในเดือนเมษายน ค.ศ. 2011 ในชนบทของอังกฤษ ในเดือนพฤษภาคม ค.ศ. 2011 การถ่ายทำได้ย้ายไปยังซัมเมอร์เซต ประเทศอังกฤษ เป็นระยะเวลาสองสัปดาห์สำหรับกำหนดการถ่ายทำที่เวลล์ส, เชดดาร์ และสถานที่ลับในมณฑล รวมถึงการถ่ายทำที่มหาวิหารเวลล์ส
แหล่งข้อมูลอื่น

เว็บไซต์ทางการ
Jack the Giant Slayer ที่อินเทอร์เน็ตมูวีเดตาเบส
Jack the Giant Slayer ที่เฟซบุ๊ก
โจนี มิตเชลล์

| โจนี มิตเชลล์ |
| --- | --- |
มิตเชลล์แสดงในเจนัว อิตาลี
ข้อมูลพื้นฐาน
ชื่อเกิด: โรเบอร์ตา โจแอน แอนเดอร์สัน
เกิด:  (1943-11-07) 7 พฤศจิกายน ค.ศ. 1943 (81 ปี)
ที่เกิด: Fort Macleod, Alberta, แคนาดา
แนวเพลง: โฟล์กร็อก, โฟล์กป็อป, แจ๊ส, อาร์ตร็อก, เวิลด์มิวสิก
อาชีพ: นักร้อง-นักแต่งเพลง, โปรดิวเซอร์, นักดนตรี, ศิลปิน
ช่วงปี: 1964–ปัจจุบัน
ค่ายเพลง: Reprise (1968-1972, 1994-2001) Asylum (1972-1981) Geffen (1982-1993) Nonesuch (2002) Hear Music (2007-present)

เว็บไซต์: www.JoniMitchell.com
โจนี มิตเชลล์ (อังกฤษ: Joni Mitchell), CC เกิดเมื่อวันที่ 7 พฤศจิกายน ค.ศ. 1943 เป็นนักดนตรี นักร้อง นักแต่งเพลง และจิตรกรชาวแคนาดา
มิตเชลล์เริ่มร้องเพลงในไนต์คลับเล็ก ๆ ในแถบตะวันตกของแคนาดาจากนั้นแสดงดนตรีในที่สาธารณะตามท้องถนนในโตรอนโต กลางทศวรรษ 1960 เธอออกจากเมืองไปนิวยอร์กซิตีที่เต็มไปด้วยเพลงโฟล์ก บันทึกเสียงอัลบั้มแรกในปี 1968 และประสบความสำเร็จครั้งแรกในฐานะนักแต่งเพลง ("Urge for Going", "Chelsea Morning", "Both Sides Now", "Woodstock") และเธอก็ก้าวมาเป็นนักร้อง จากนั้นมาตั้งรกรากทางใต้ของแคลิฟอร์เนีย มิตเชลล์ถือเป็นบุคคลสำคัญของดนตรีแนวโฟล์กร็อก  อัลบั้ม Blue ในปี 1971 ถือเป็นผลงานที่แข็งแรงและมีอิทธิพลที่สุดอัลบั้มหนึ่ง มิตเชลล์มีผลงานเพลงป็อปเช่นกัน อย่างเช่นเพลงดัง  "Big Yellow Taxi", "Free Man in Paris" และ "Help Me" สองเพลงหลังจากอัลบั้มขายดีที่สุดในปี 1974 ชุด Court and Spark
มิตเชลล์มีเสียงแบบโซปราโน กับสไตล์กีตาร์ที่กลมกลืนเด่นชัด และการเรียบเรียงเปียโน ที่ประสานกันอย่างซับซ้อน ผ่านแนวเพลงสไตล์ยุค 70 ที่เธอได้รับอิทธิพลจากเพลงแจ๊สอย่างมาก ผสมผสานกับเพลงป็อป โฟล์กและร็อก อย่างเช่นในผลงานชุดทดลองอย่าง Hejira ในปี 1976 เธอยังร่วมทำงานกับศิลปินแจ๊สอย่าง เวย์น ชอร์เตอร์, เจโค พาสโทเรียส, เฮอร์บีย์ แฮนค็อก และชาร์ลส มินกัส จากทศวรรษ 1980 เป็นต้นมา มิตเชลล์เริ่มมีผลานบันทึกเสียงและออกทัวร์น้อยลง เนื่องจากเธอหันหลังให้กับเพลงป็อป โดยจะทำผลงานที่ดียิ่งขึ้นโดยใช้เครื่องสังเคราะห์เสียงและมีเนื้อหาทักท้วงการเมืองในเนื้อเพลง ที่มักเอ่ยอ้างถึงสังคมผู้ชายและประเด็นสิ่งแวดล้อม ร่วมกับเนื้อหาความรักและอารมณ์
งานของมิตเชลล์เป็นที่ยอมรับทั้งกับนักวิจารณ์และนักดนตรี นิตยสารโรลลิงสโตน เรียกเธอว่า "หนึ่งในนักเขียนเพลงที่ดีที่สุด"  ขณะที่ออลมิวสิก พูดว่า "เมื่อธุลีเกิดขึ้น โจนี มิตเชลล์จะยืนเป็นสิ่งสำคัญและมีอิทธิพลให้กับศิลปินหญิงในปลายศตวรรษที่ 20" ในช่วงสิ้นสุดศตวรรษ มิตเชลล์มีอิทธิพลให้กับศิลปินหลากหลายแนวเพลงตั้งแต่อาร์แอนด์บีไปถึงอัลเทอร์เนทีฟร็อกจนถึงแจ๊ส มิตเชลล์ ยังเป็นจิตรกร เธอสร้างสรรค์ผลงานศิลปินบนปกอัลบั้มของเธอเอง และในปี 2000 เธออธิบายตัวเองไว้ว่า "จิตรกรบังเอิญโดยสภาวะแวดล้อม" เธอหยุดการทำงานเพลงหลายปี โดยมุ่งเน้นไปที่งานจิตรกรรม แต่ปี 2007 เธอออกผลงานอัลบั้มชุด Shine ถือเป็นผลงานอัลบั้มแรกในรอบ 9 ปี
แจ็ค วิลเลี่ยมสัน

แจ็ค วิลเลียมสัน (อังกฤษ: Jack Williamson; 29 เมษายน ค.ศ. 1908-10 พฤศจิกายน ค.ศ. 2006) เกิดที่เมืองบิสบี รัฐแอริโซนา ตอนที่ยังเป็นเด็กเขาอาศัยอยู่ในบ้านหลังหนึ่งที่นิวเม็กซิโกต่อมาเมื่อโตขึ้น เขาเริ่มจับงานเขียนอย่างจริงจัง พร้อมทั้งศึกษาความรู้เพิ่มเติมอย่างต่อเนื่อง  เขาจบปริญญาโทศิลปศาสตร์โดยเขียนวิทยานิพนธ์เรื่อง "การศึกษาศักศักยภาพในการทำนายอนาคตของนิยายวิทยาศาสตร์ยุคใหม่" จากนั้นในปี 1964 เขาต่อปริญญาเอกที่มหาวิทยาลัยโคโรลาโด  โดยเขียนวิทยานิพนธ์เกี่ยวกับนิยายวิทยาศาสตร์ในยุคต้น ๆ ของ เฮช จี เวลล์ ในเรื่อง "เฮช จี เวลล์ นักวิจารณ์ล้ำยุค" (1973) เขาสอนวิชาการวิจารณ์นิยายและวรรณกรรมยุคใหม่ จนกระทั่งเกษียณในปี 1977 นอกจากนั้นเขายังมีส่วนร่วมในการผลักดันให้มหาวิทยาลัยยอมรับนิยายวิทยาศาสตร์เป็นวิชาเรียนอีกด้วย
เขาเขียนนิยายต่าง ๆ ออกมาเป็นจำนวนมาก ผลงานที่มีชื่อเสียงในยุคต้น ๆ  ของเขา อาทิ นิยายชุด Legion of Space เป็นต้น นอกจากนั้นเขายังใช้ปากกาว่า วิล สจ็วต เขียนนิยายเกี่ยวกับปฏิสสารจนโด่งดังสองเรื่องคือ Seetee Ship (1942/3) และ Seetee Shock (1949) อีกด้วย
วิลเลียมสันเป็นนักเขียนนิยายวิทยาศาสตร์ที่มีผลงานมากมายตลอด 50 ปี  โดยมีนิยายสำหรับผู้ใหญ่และเยาวชนโดยเฉพาะอีกด้วย นอกจากนี้เขายังเขียนนิยายแฟนตาซีอีกด้วย
วิลเลียมสันได้รับรางวัลพิลกริมในฐานะผู้สร้างผลงานทางวิชาการที่เกี่ยวข้องกับนิยายวิทยาศาสตร์ ต่อมาในปี 1976 เขาได้รับรางวัลแกรนด์มาสเตอร์ที่เนบิวลา
แม้ว่าเขาจะชื่นชมศักยภาพของเทคโนโลยีก็ตาม แต่วิลเลียมสันก็ไม่ได้ละเลยข้อเสียของการพัฒนาเทคโนโลยีเช่นกัน วิลเลียมสันรู้สึกหวาดหวั่นต่ออำนาจการทำลายล้างที่สามารถสร้างความเสียหายอย่างรุ่นแรงของอาวุธนิวเคลียร์อย่างยิ่ง นับแต่นั้นมาเขาก็คำนึกถึงสภาพความเป็นดาบสองคมของเทคโนโลยีใหม่ ๆ ด้วยนิยายเรื่อง With Folded Hands เป็นนิยายที่ออกมาเตือนสติการนำเอาหุ่นยนต์มาใช้งาน
ผลงาน

ซีรี่ส์ Legion of Space ชุด Humanoids ซีรี่ย์ Seetee บรรณาธิการแนะนำว่าวิลเลียมสันรวมแนวคิดของสสารที่แตกต่างกัน ( ปฏิสสาร ) และการขุดดาวเคราะห์น้อยซึ่งเป็นแรงบันดาลใจให้ซีรีส์เรื่องสั้นซีที (CT) ที่เขียนโดยวิลสจ๊วต ตอนจบใต้ทะเล (กับ Frederik Pohl) Saga of Cuckoo (กับ Frederik Pohl) Starchild Trilogy (กับ Frederik Pohl)
Legion of Space (1947; หกส่วนต่อเนื่องใน Astounding , 1934)
The Cometeers (1950; อนุกรมสี่ตอนใน Astounding , 1936, บวก One Against the Legion , อนุกรมสามตอนใน Astounding , 1939)
One Against the Legion (1967; สามตอนต่อเนื่องในAstounding , 1939 และ "Nowhere Near")
Three from the Legion (1980; รถโดยสารของนวนิยายสามเรื่องรวมทั้ง "Nowhere Near")
ราชินีแห่งพยุหะ (1983)
" ด้วยมือที่พับได้ " (2490; in Astounding )
Humanoids (1949; สามตอนต่อเนื่องเป็น "... And Searching Mind" ใน Astounding , 1949)
สัมผัสของมนุษย์ (1980)
Humanoids / ด้วยมือพับ (1996; รถโดยสาร)
" Collision Orbit " (เรื่องสั้นโดย Will Stewart จากเรื่อง Astounding , 1942)
Seetee Shock (1949; แสดงโดย Will Stewart; จากAstounding , 1949)
Seetee Ship (1951; แสดงโดย Will Stewart; จากเรื่องที่ตีพิมพ์ก่อนหน้านี้ 1942–3)
Seetee Ship / Seetee Shock (1971 ปริมาณรถโดยสารของทั้งคู่)
ภารกิจใต้ทะเล (1954)
กองเรือใต้ทะเล (1956)
เมืองใต้ทะเล (2501)
ตอนจบใต้ทะเล (1992; รถโดยสาร)
ดาราที่ไกลที่สุด (1975)
กำแพงรอบดวงดาว (1983)
แนวปะการังแห่งอวกาศ (2507)
สตาร์ชิลด์ (1965)
โร้กสตาร์ (1969)
ตอนจบของ Starchild (1977; รถโดยสาร)
นวนิยาย

หญิงสาวจากดาวอังคาร (1930 กับMiles J.Breuer )
สาวสีเขียว (1930)
เลือดสีทอง (2476)
ซานดูลู (1934)
จุดสีน้ำเงิน (2478)
หมู่เกาะแห่งดวงอาทิตย์ (1935)
Reign of Wizardry (1940) (อิงจากเรื่องราวของเธเซอุสจากเทพนิยายกรีก)
มืดกว่าที่คุณคิด (2491)
เกาะมังกร (1951 หรือที่เรียกว่า The Not-Men )
สะพานสตาร์ (2498 ร่วมกับเจมส์อี. กันน์ )
The Dome Around America (1955 หรือที่เรียกว่าGateway to Paradise )
The Trial of Terra (1962; จากสี่เรื่องที่ตีพิมพ์ก่อนหน้านี้ 2494-2505)
จักรวาลใหม่ที่สดใส (2510)
ติดอยู่ในอวกาศ (2511)
เด็กดวงจันทร์ (2515)
พลังแห่งความมืด (1975)
Brother to Demons, Brother to Gods (1979; จากห้าเรื่องที่ตีพิมพ์ก่อนหน้านี้ พ.ศ. 2520–78)
มันซีด (1982)
ชีวิตระเบิด (1984)
พนักงานดับเพลิง (1986)
Land's End (1988 กับFrederik Pohl )
เขาวงกต (1990)
นักร้องแห่งกาลเวลา (1991 กับFrederik Pohl )
หัวหาด (1992)
ปีศาจดวงจันทร์ (1994)
ดวงอาทิตย์ดำ (1997)
ป้อมปราการแห่งยูโทเปีย (1998; เดิมในเรื่องที่น่าตกใจ , 2482)
กริชซิลิคอน (1999)
The Stone from a Green Star (1999; เดิมในAmazing Stories , 1931)
Terraforming Earth (2001; ผู้ร่วมชนะรางวัลJohn W. Campbell Memorial Awardปี 2002 )
ประตูสโตนเฮนจ์ (2005)
เรื่องสั้น

คนโลหะ (2471) [21]
จักรวาลเอ็กซ์เพรส (1930)
สาวดาวตก (2474) [22]
ทะเลสาบแห่งแสง (2474) [23]
การลงโทษจากดาวเคราะห์ 4 (พ.ศ. 2474) [24]
ยุคพระจันทร์ (2474, 2475); นอกจากนี้ยังเผยแพร่เป็นโนเวตต์แยกต่างหาก
The Pygmy Planet (1932; Cover feature in Astounding Stories กุมภาพันธ์ 2475) [25]
Salvage in Space (1933) Cover Story [26]
กำเนิดดวงอาทิตย์ (2477)
สตาร์ไบรท์ (1939)
นางฟ้าจากนรก (1939; ในMarvel Talesเขียนเป็น Nils O.Sonderlund)
การมองย้อนกลับ (2483)
Collision Orbit (1942 เขียนเป็น Will Stewart ลงเรือ Seetee Ship )
เครื่องหมายลบ (1942; เขียนเป็น Will Stewart; ในSeetee Ship )
ตรงกันข้าม - ตอบสนอง! (2486 เขียนเป็น Will Stewart ลงเรือ Seetee Ship )
ด้วยมือพับ ... (2490 ได้รับรางวัล Prometheus Hall of Fame ในปี 2018)
ผู้ชายจากภายนอก (2494)
ถั่ว (1958)
ดาวเคราะห์แห่งการปล้นสะดม (2505)
โลกที่สวมหน้ากาก (2506) [27]
Jamboree (1969)
ดำน้ำสูงสุด (2519)
จักรวาลของมนุษย์ (1980)
ต้นไม้หิ่งห้อย (1997)
ความลึกลับของ Pet Rocks (1998)
อีเดนสตาร์ (2000)
The Ultimate Earth (2000; ได้รับรางวัล Hugo สำหรับ Best Novella ในปี 2544)
คอลเลกชัน

Legion of Time และ After World's End (1952)
ผลแพนโดร่า (1969)
คนเครื่องจักร (1971)
วิลเลียมสันตอนต้นปี 2518
The Best of Jack Williamson (1978)
หน่วยสืบราชการลับของมนุษย์ต่างดาว (1980)
มิลเลียนเดอโซลส์ (1988)
สู่ทศวรรษที่แปด (1990)
The Prince of Space / The Girl from Mars (1998; TGFMเขียนร่วมกับ Miles J. Breuer)
เรื่องราวที่รวบรวมของแจ็ควิลเลียมสันเล่มหนึ่งคนโลหะและอื่น ๆ (2542)
The Collected Stories of Jack Williamson, Volume Two, Wolves of Darkness (1999)
จุดสีน้ำเงินและเอนโทรปีกลับด้าน (ปล่อยเอนโทรปี) (2000; ทั้งสองอย่างจากAstounding , 1937)
The Collected Stories of Jack Williamson, Volume Three, Wizard's Isle (2000)
เกาะมังกรและเรื่องอื่น ๆ (2545 นวนิยายและกางเกงขาสั้นสองตัว)
The Collected Stories of Jack Williamson, Volume Four, Spider Island (2002)
เจ็ดสิบห้า: วันครบรอบเพชรของผู้บุกเบิกนิยายวิทยาศาสตร์ , Stephen Haffner และ Richard A. Hauptmann, eds (พ.ศ. 2547)
The Collected Stories of Jack Williamson, Volume Five, The Crucible of Power (2006)
ใน Memory of Wonder's Child Stephen Haffner, ed. (พ.ศ. 2550)
The Worlds of Jack Williamson: A Centennial Tribute (1908–2008) , Stephen Haffner, ed. (พ.ศ. 2551)
The Collected Stories of Jack Williamson, Volume Six, Gateway to Paradise (2008)
ด้วยมือที่พับ ... และการค้นหาใจเรื่องราวที่รวบรวมของแจ็ควิลเลียมสันเล่มที่เจ็ด (2010)
At the Human Limit, The Collected Stories of Jack Williamson, Volume Eight (2011)
โจนาธาน เดวิส

| โจนาธาน เดวิส |
| --- | --- |

ข้อมูลพื้นฐาน
ชื่อเกิด: โจนาธาน เฮาส์แมน เดวิส
เกิด:  (1971-01-18) มกราคม 18, 1971 (53 ปี)  เบเคอร์สฟิลด์ รัฐแคลิฟอร์เนีย สหรัฐอเมริกา
แนวเพลง: ออลเทอร์นาทิฟเมทัล, ออลเทอร์นาทิฟร็อก, อินดัสเทรียลเมทัล , อิเล็กทรอนิกส์
อาชีพ: นักร้อง-นักแต่งเพลง นักแสดง นักดนตรี โปรดิวเซอร์เพลง
เครื่องดนตรี: เสียงร้อง
ช่วงปี: ค.ศ. 1989 - ปัจจุบัน
ค่ายเพลง: Immortal Record , Epic Records, Virgin Records, Roadrunner Records, Prospect Park, E1 Music, Dim Mak Records

เว็บไซต์: www.korn.com www.jdevil.com
นักดนตรี
โจนาธาน เฮาส์แมน เดวิส (อังกฤษ: Jonathan Houseman Davis) (เกิดเมื่อวันที่ 18 มกราคม ค.ศ. 1971), หรือรู้จักกันในนาม JD หรือ JDevill (หรือบางครั้งมักเรียก J Devil)  เป็นนักร้องชาวอเมริกันเป็นที่รู้จักในฐานะการเป็นนักร้องนำและฟร้อนแมนวง นูเมทัล นามว่า คอร์น  ในปี 2006 เขาติดอันดับที่ 16 นักร้องนำแห่งวงการเมทัลที่ยอดเยี่ยมที่สุดตลอดกาล จาก 100 อันดับ ใน Hit Parader's list of "Heavy Metal's All-Time Top 100 Vocalists" เดวิส ยังได้รับฉายาว่าเป็น "เจ้าพ่อแห่งนูเมทัล" อีกด้วย
ประวัติ

โจนาธาน เดวิส เกิดที่ เบเคอร์สฟิลด์ รัฐแคลิฟอร์เนีย สหรัฐอเมริกา เมื่อวันที่ 18 มกราคม ค.ศ. 1971 เมื่อย่างได้ 3 ขวบ พ่อและแม่ของเขาแยกทางกัน
โจนาธาน แซมซัน

โจนาธาน แซมซัน (อังกฤษ: Jonathan Samson) นักแสดงตลกของไทยชาวอเมริกัน มีชื่อจริงว่า จอห์น โจนาธาน แซมซัน (John Jonathan Samson) เกิดเมื่อวันที่ 7 พฤษภาคม ค.ศ. 1980 ที่บอสตัน รัฐแมสซาชูเซตส์ มีอาชีพเป็นครูสอนการแสดง, นักแสดง, ผู้กำกับภาพยนตร์และนักเขียนบทภาพยนตร์
เดินทางเข้าสู่ประเทศไทย ในปี ค.ศ. 2005 ด้วยการไปเยี่ยมเพื่อนที่จังหวัดกาญจนบุรี ปัจจุบันเป็นนักแสดงตลกในสังกัดเอ็กแซ็กท์ และสังกัดเหลือเฟือ มกจ๊ก มีผลงานการแสดงในละครโทรทัศน์และภาพยนตร์เรื่องต่าง ๆ เช่น นัดกับนัด (รับบท คุณจอห์น รองผู้จัดการธนาคารของนัดหล่อ), บอดี้การ์ดหน้าเหลี่ยม 2, ผู้กองเจ้าเสน่ห์, อีนางเอ๊ย...เขยฝรั่ง, 407 เที่ยวบินผี, เลิฟซัมเมอร์ รักตะลอนออนเดอะบีช  เป็นต้น
แหล่งข้อมูลอื่น

โจนาธาน แซมซัน ที่อินเทอร์เน็ตมูวีเดตาเบส
เวนโดฟส์คราย

1984 ซิงเกิลโดยพรินซ์
เวนโดฟส์คราย (อังกฤษ: When Doves Cry) เป็นเพลงของพรินซ์ ในปี ค.ศ. 1984 จากอัลบั้ม Purple Rain เป็นที่นิยมทั่วโลก และเป็นซิงเกิลแรกอันดับที่ 1 ในสหรัฐอเมริกาหนึ่งที่ติดชร์ตนานถึง 5 สัปดาห์ ตามนิตยสารบิลบอร์ด เป็นยอดขายซิงเกิลแห่งปี ได้รับการรับรองจากแผ่นทองคำสมาคมผู้ประกอบกิจการเพลงของสหรัฐอเมริกา เป็นซิงเกิลสุดท้ายที่ออกโดยศิลปินเดี่ยวที่จะได้รับการรับรองดังกล่าวก่อนที่ความต้องการรับรองถูกลดลงในปี ค.ศ. 1989
เพลงนี้ติดอันดับที่ 52 ของโรลลิงสโตน ใน 500 เพลงที่ยิ่งใหญ่ที่สุดตลอดกาล
หลังจากการเสียชีวิตของพรินซ์ เพลงนี้ได้ขี้นอันดับ 8 ของบิลบอร์ดฮอต 100 ตั้งแต่วันที่ 30 เมษายน ค.ศ. 2016 เพลงนี้ขายได้ 1,385,448 ก็อปปี้ในสหรัฐอเมริกา
มิวสิกวีดิโอ

มิวสิกวีดิโอนี้กำกับโดยตัวเขาเอง เผยแพร่ครั้งแรกในเดือนมิถุนายน ค.ศ. 1984
รายชื่อเพลง > 7-inch single: Paisley Park / 0-20170 (ยูเอส)

"เวนโดฟส์คราย" – 3:47
"17 Days" – 3:54
รายชื่อเพลง > 12-inch single: วอร์เนอร์บราเธอส์ / W9286T (ยูเค)

"เวนโดฟส์คราย" – 5:52
"17 Days" – 3:54
"1999" – 6:22
"ดี.เอ็ม.เอส.อาร์." – 8:05
2×12" pack
รายชื่อเพลง > ซีดีซิงเกิล 1989

"เวนโดฟส์คราย"
"เพอร์เพิลเรน" (เวอร์ชันอัลบั้ม)
แจมป์ (วงดนตรี)

| แจมป์ JAMP |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป แดนซ์
อาชีพ: นักร้อง นักแสดง
ช่วงปี: พ.ศ. 2542 - 2544
ค่ายเพลง: กรีนบีนส์ ในเครือ จีเอ็มเอ็มแกรมมี่

สมาชิก: ภัคพร ภูวะปัจฉิม (ปอ)   เจนนิเฟอร์ โปลิตานนท์ (เจนนี่)  อิสราภรณ์ จันทรโสภาคย์ (แอนนา)   มิเชล วอกอร์ด (มิเชล)
แจมป์ (อังกฤษ: JAMP) เป็นเกิร์ลกรุปสัญชาติไทยสังกัดกรีนบีนส์ ในเครือจีเอ็มเอ็มแกรมมี่ แนวเพลงป็อปแดนซ์ ที่มีชื่อเสียงในปีพ.ศ. 2542 - 2544 ประกอบด้วยสมาชิก 4 คน มีผลงานออกมาแล้ว 2 อัลบั้ม ผลงานเพลงที่มีชื่อเสียงได้แก่เพลง ไม่ต้องห่วงฉัน, บังอรเอาแต่นอน, จะขอก็รีบขอ และเพลง สาวรำวง ซึ่งเป็นเพลงเก่าในมาขับร้องใหม่ในสไตล์ป็อปแดนซ์
ประวัติ

แจมป์ (ออกเสียงว่า: แจ๊ม) เป็นศิลปินเกิร์ลกรุป มีสมาชิกทั้งหมด 4 คนด้วยกัน ซึ่งทั้งสี่คนเข้าวงการมาจากถ่ายแบบ หรือแสดงมิวสิควีดีโอ เริ่มจากเจนนี่ เข้าสู่วงการจากการถ่ายแบบนิตยสารวัยรุ่น และแสดงมิวสิควีดีโอ "คำว่ารัก" ของ บอยสเก๊าท์ และเพลง "แววตา" ของ เจตริน วรรธนะสิน ต่อด้วยแอนนา เริ่มเข้าสู่วงการจากการแสดงมิวสิควีดีโอเพลง "เหลวไหล" ของ ปฏิภาณ ปฐวีกานต์ ต่อด้วยมิเชล เธอเข้าสู่วงการจากการแสดงมิวสิควีดีโอต่างๆของสังกัดจีเอ็มเอ็ม แกรมมี่ และสุดท้ายคือปอ เข้าสู่วงการจากการประกวด "6.2.12 คอนเทสต์" จนได้รับรางวัลชนะเลิศ ภายหลังทั้งสี่ได้มาเป็นศิลปินฝึกหัดที่ค่ายแกรมมี่
ผลงานแรกของ 4 สาววงแจมป์นั้น คือการรวมกลุ่มกับนักร้องชายอีก 4 คน ได้แก่ ปริญญา อินทชัย (เวย์), สราวุฒิ พุ่มทอง (ทีน), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ) รวมตัวกันทั้งหมด 8 คนในนาม "ทีน เอต เกรด เอ (Teen 8 Grade A)" กลุ่มวงดนตรีวัยรุ่นค่าย กรีนบีนส์ ในเครือบริษัท จีเอ็มเอ็ม แกรมมี่ โดยเปิดตัวครั้งแรกเมื่อเดือน มกราคม พ.ศ. 2541 โดยมีเพลงฮิตสร้างชื่อเสียงในขณะนั้น ได้แก่เพลง ไปด้วยคน , เพื่อนเท่านั้น, ของใคร, ฝากไว้ได้ไหม และเพลง ถึงเธอ นอกจากนี้ยังได้ทำซีรีส์ออกอากาศทางช่อง 5 ในเรื่อง "รักเกรดเอ" นักแสดงนำได้แก่ศิลปินวงทีนเอตเกรดเอ ผลิตทางค่ายเอ็กแซ็กท์ โดนยออกอากาศทุกวันศุกร์-เสาร์-อาทิตย์ เมื่อเดือน กุมภาพันธ์ พ.ศ. 2541
ภายหลังแยกตัวจากวงทีนเอตเกรดเอแล้ว ทั้งสี่สาวได้มารวมตัวกันภายใต้วง "แจมป์ (Jamp)" โดยชื่อวงนั้นมีที่มาจากชื่อเล่นของพวกเธอทั้ง 4 คนคือ "J เจนนี่-เจนนิเฟอร์ โปลิตานนท์", "A แอนนา-อิสราภรณ์ จันทรโสภาคย์", "M มิเชล วอกอร์ด " และ "P ปอ-ภวพร ภูวะปัจฉิม"
วงแจมป์ มีผลงานอัลบั้มเต็ม 2 ชุดด้วยกัน เป็นแนวเพลงป็อป แดนซ์ ภายใต้สังกัดกรีนบีนส์ ในเครือ จีเอ็มเอ็ม แกรมมี่ อัลบั้มชุดแรกใช้ชื่อว่า "JAMP" ซึ่งเป็นความแปลกใหม่ของวงการเพลงไทย คือการนำเพลงสากลมาโคฟเวอร์โดยนักร้องไทย ซึ่งในอัลบั้มชุดแรกส่วนใหญ่เป็นเพลงสากล ได้แก่เพลง Chirpy Chirpy Cheep Cheep (ต้นฉบับคือวง Middle of the Road), Can't Take My Eyes Off You (ต้นฉบับคือ แฟรงกี้ วอลลี่), Miss You Like Crazy (ต้นฉบับคือวง เดอะ มอฟฟ์แฟตส์) เป็นต้น เพลงในอัลบั้มชุดแรกมีเพลงสตริงไทยเพียงแค่ 3 เพลงด้วยกัน ได้แก่เพลง ไม่ต้องห่วงฉัน (ต้นฉบับคือ วงโลโซ), ขอใจเธอคืน (ต้นฉบับคือ วงไทม์) และเพลง ไม่รักได้ไง (ต้นฉบับ ลีโอ พุฒ) ออกวางจำหน่ายในรูปแบบเทป, ซีดี เมื่อวันที่ 20 พฤษภาคม พ.ศ. 2542
ต่อด้วยอัลบั้มชุดที่สอง "บังอรเอาแต่แดนซ์" เป็นอัลบั้มพิเศษที่นำเอาเพลงลูกทุ่งมาทำในสไตล์เพลงสตริงแด๊นซ์ เช่นเพลง จะขอก็รีบขอ สาวรำวง สาวเชียงใหม่ ผู้ชายในฝัน ฯลฯ